**Sajtóközlemény**

**Épületenergetikai fejlesztések Berhidán**

2023/02/15

Berhida Város Önkormányzata támogatást nyert a Terület- és Településfejlesztési Operatív Program Plusz keretén belül „Épületenergetikai fejlesztések Berhidán” című támogatási kérelmével.

Támogatás összege: 378,509 millió Forint

Támogatás mértéke: 100% vissza nem térítendő

Projekt tervezett zárás időpontja: 2024.06.15.

Berhida Város Önkormányzata elkötelezett az energiahatékonysági fejlesztések iránt, mivel éves szinten jelentős épületüzemeltetési kiadáscsökkenés érhető el általuk, valamint az energiafogyasztás optimalizálásával is a fenntartható fejlődést kívánjuk támogatni. A településen az új beruházások mindig az érvényben lévő szabályozásoknak megfelelő, vagy annál jobb energetikai tulajdonságokkal, gépészeti és elektromos rendszerekkel készülnek. Ettől függetlenül a folyamatos energetikai felülvizsgálat az épületek üzemeltetése során elengedhetetlen.

A projekt fő célja egy középület energetikai fejlesztése alábbiak szerint:

Projektazonosító száma: TOP\_PLUSZ-2.1.1-21-VE1-2022-00035

A 378,509 millió Ft európai uniós támogatás segítségével energetikai korszerűsítést valósítunk meg a Petőfi Művelődési Házon.

Berhida Város Önkormányzata a Petőfi Művelődési Házon az üzemeltetési költségek csökkentését célzó beruházásokat hajt végre. Az épület folyamatos aktív használatából és a nagyléptékű energetikai fejlesztések elmaradása okán pályázáskori állapotát tekintve leromlott állapotban van, fenntartása kiemelt nehézséget jelent az önkormányzatnak. Jelen korban tapasztalt energiaárak robbanásszerű növekedése és az ellátási bizonytalanságok is energiaracionalizálásra és fejlesztésre ösztönzik a fenntartót.

A tervezett fejlesztési koncepció a legnagyobb energiamegtakarítással járó műszaki megoldásokat tartalmazza.

A projekt a Széchenyi Terv Plusz program keretében valósul meg. A tervezett beruházás illeszkedik mind a TOP Plusz Operatív Programban megfogalmazott célokhoz, mind pedig a Felhívásban megfogalmazott célokhoz és elvárásokhoz. A projekt hozzájárul az Operatív Program indikátorok célértékeinek eléréséhez.

A projektről bővebb információt a <https://berhida.asp.lgov.hu/> oldalon olvashatnak.

**További információ kérhető:**

06-88/596-585

palyazat@berhida.hu